Diari Oficial de la Generalitat Valenciana


Sumari del DOGV 5630, del 31-10-2007 (2007/13878)

RESOLUCIÓ de 25 d'octubre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni d'assistència jurídica entre el Consell (Advocacia General) i la Fundació de la Comunitat Valenciana Palau de les Arts.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5630

Data del DOGV
:   31-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/13037


Data del document
:   25-10-2007

Organisme emissor
:   Conselleria de Presidència

Tipus de document
:   Resolució

Descriptors 

:   * assessor jurídic
    * cooperació administrativa

RESOLUCIÓ de 25 d'octubre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni d'assistència jurídica entre el Consell (Advocacia General) i la Fundació de la Comunitat Valenciana Palau de les Arts.  
 [2007/13086]  
El Consell (Advocacia General) i la Fundació de la Comunitat Valenciana Palau de les Arts han suscrit, després de la tramitació prèvia reglamentària, el 21 de juny de 2007, el Conveni d'assistència jurídica, i d'acord amb els criteris d'oportunitat al·legats per l'òrgan gestor (Advocacia General de la Generalitat), cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis amb el número 1346/2007, i que figura com a annex d'esta resolució.  
València, 25 d'octubre de 2007.- El director general de Relacions amb les Corts i Secretariat del Consell: Ángel Mompó Romero.  
Conveni d'assistència jurídica entre el Consell de la Generalitat (Presidència de la Generalitat, Advocacia General) i la Fundació de la Comunitat Valenciana Palau de les Arts (dependent de la conselleria de Cultura, Educació i Esport).  
València, 21 de juny de 2007  
Reunits  
D'una part, Víctor Campos Guinot, vicepresident del Consell, que actua en nom i representació del Consell de la Generalitat, facultat per a este acte en funció del que disposa l'Acord del Consell de la Generalitat d'11 de febrer de 2005.  
D'una altra, el Palau de les Arts, Fundació de la Comunitat Valenciana, amb CIF Y86135618 i domicili fiscal a València, 46407, avinguda del Saler, número 1 (d'ara en avant, la Fundació), representat per Concepció Gómez Ocaña, major d'edat, amb DNI 04799580N, secretària autonòmica de Cultura, i Luis Lobón Martín, major d'edat, DNI número 68.898.754B, secretari autonòmic d'Esdeveniments i Projectes de la Generalitat Valenciana, segons escriptura de formalització d'acords i atorgament de poders de 18 de gener de 2006.  
Manifesten  
Primer. L'Advocacia General de la Generalitat, integrada en la Secretaria Autonòmica de Política Institucional de la Presidència de la Generalitat, és el centre directiu que té legalment atribuïdes les competències d'assessorament en dret i representació i defensa en judici de la Generalitat. A estos efectes, l'Advocacia General disposa dels elements personals i mitjans materials adequats per a dur a terme la dita funció.  
Segon. La Fundació, està interessada que l'Advocacia General de la Generalitat li preste assistència jurídica, amb la mateixa extensió i en els mateixos termes en què li la proporciona al Consell de la Generalitat.  
Tercer. Que, a fi de regular les condicions de prestació d'esta assistència jurídica en la forma prevista per l'ordenament jurídic, els compareixents subscriuen el present conveni, d'acord amb les següents:  
Clàusules  
Primera. De conformitat amb el que disposa l'article 7.2 de la Llei 10/2005, de 9 de desembre, d'Assistència Jurídica a la Generalitat, per mitjà de la subscripció del present conveni, l'Advocacia General de la Generalitat prestarà assistència jurídica a la Fundació per mitjà dels lletrats integrats en el dit òrgan. L'assistència jurídica comprendrà tant l'assessorament en dret, a través del/els lletrats de l'Advocacia General adscrits a la conselleria de Cultura, Educació i Esport, com la representació i defensa en judici davant de qualssevol ordes jurisdiccionals, per mitjà dels servicis de l'Advocacia General, en els mateixos termes previstos per a l'assistència jurídica al Consell de la Generalitat.  
L'assistència jurídica a què es referix el present conveni està sotmesa plenament a les normes del dret administratiu, sense que afecte les relacions de servici del personal adscrit a l'Advocacia General de la Generalitat.  
Segona. Sense perjuí del que disposa la clàusula anterior, la Fundació es reserva la facultat de ser assessorada, representada i defesa per advocat, i si és el cas, procurador especialment designats a este efecte d'acord amb les normes processals comunes, sense perjuí que l'assistència jurídica externa que, si és el cas, vullga contractar-se, haja de subjectar-se a les condicions establides en l'article 4 de la Llei 10/2005, de 9 de desembre.  
Tercera. La petició d'informes jurídics es canalitzarà a través del/els lletrats de l'Advocacia General adscrits a la conselleria de Cultura, Educació i Esport. La gestió dels expedients que comporten actuacions en qualsevol orde jurisdiccional, queda encomanada a la Direcció dels Servicis Contenciosos de l'Advocacia General de la Generalitat.  
Aquells expedients que hagen de donar lloc a autoritzacions de l'òrgan competent de la Fundació per a demandar, querellar-se o interposar recursos o accions judicials, hauran de ser remesos prèviament, per al seu informe, a la Direcció dels Servicis Consultius de l'Advocacia General de la Generalitat.  
Quarta. Tots els òrgans de la Fundació hauran de prestar la col·laboració precisa per a la realització de les funcions d'assistència jurídica requerides, amb la celeritat exigida en cada moment. A este efecte es designarà, per l'entitat, un representant de la mateixa que assumirà les funcions de coordinació i relació amb els lletrats de l'Advocacia General actuants.  
Quinta. El present conveni té una duració d'un any, no obstant això, s'entendrà prorrogat tàcitament si no hi ha denúncia expressa de qualsevol de les parts comunicada amb una antelació de tres mesos.  
Sexta. Com a contraprestació del servici d'assistència jurídica a què es referix el present conveni, la Fundació pagarà a l'Advocacia General de la Generalitat la quantitat 3.600 euros anuals pagadors per terceres parts en els cinc primers dies naturals dels mesos d'abril, agost i desembre de cada any, i serà actualitzada anualment d'acord amb la variació del IPC.  
La quantitat anual a acordar abans citada, podrà ser objecte de revisió al cap del primer any de vigència i de mutu acord entre les parts, en funció del número i la importància dels assumptes.  
La compensació a què es referix la present clàusula podrà generar crèdit pel seu import en els estats de despesa corresponent a la Presidència de la Generalitat. A este efecte, i una vegada acreditat l'ingrés en el Tresor Públic de la referida compensació econòmica, per la conselleria d'Economia, Hisenda i Ocupació es tramitarà l'oportú expedient de modificació pressupostària per tal concepte.  
Sèptima. En els processos en què existisquen condemnes en costes s'aplicaran les regles següents:   
Quan el condemnat en costes siga la Fundació, correspondrà a esta l'abonament de les causades a la part contrària.  
Quan la condemnada en costes siga la part contrària, l'import de les causades a la Fundació, s'ingressarà a favor de l'Advocacia General, donant-li la destinació i amb els efectes previstos en la clàusula anterior.  
Octava. El present conveni té naturalesa administrativa. El coneixement de totes les qüestions que puguen sorgir entorn de la seua interpretació, modificació, resolució i efectes correspondrà a la jurisdicció contenciosa administrativa.  
I perquè conste, i en prova de conformitat, firmen el present conveni en dos exemplars exemplar en el lloc i la data indicats en l'encapçalament.  
El vicepresident del Consell. Víctor Campos Guinot  
La secretària autonòmica de Cultura. Concepción Gómez Ocaña  
El secretari autonòmic d'Esdeveniments i Projectes. Luis Lobón Martín